Oba des massig vui Soijz in Berchtsgoan hot de Nachban koa Rua gem lassn. Oiwei wieda woijtn ses untan Nogl reissn. Mit da Säkularisation unn dem End vo da pröpschtlichn Heaschoft im Joa 1803 is des nei gründete Kurfürschtentum Soijzbuag Hea iaba des Berchtsgoana Lond woan, nach dem Friedn vo Pressbuag 1805 des Kaisareich Äistareich unn 1809 fiar a kuaze Zeit Napoleons Frankreich. Mit da Neioadnung Europas 1810 is des Berchtsgoana Toij zamm mit Soijzbuag z'Bayern kemma. Berchtsgoan gheat no heit z'Bayern - Soijzbuag oba is 1816 wieda östareichisch woan.